ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல், தொழில்நுட்ப இடையீடுகளின் துணையுடன், அறிவியல் மற்றும் தொழில்நுட்பத் துறை ஆதரவு பெற்ற அரசு சார்பற்ற அமைப்புகளின் கட்டமைப்பு, கொவிட்-19ஐ சமூக அளவில் சமாளிக்கிறது.
அறிவியல் மற்றும் தொழில்நுட்பத் துறையின் பிரிவான சமமான அதிகாரம் மற்றும் வளர்ச்சிக்கான அறிவியலின்  ஆதரவு பெற்ற, இந்தியாவின் 22 மாநிலங்களில் உள்ள அறிவியல் மற்றும் தொழில்நுட்ப வலுப்பெற்ற அரசு சார்பற்ற அமைப்புகளின் கட்டமைப்புகள், பல்வேறு அறிவியல் மற்றும் தொழில்நுட்ப இடையீடுகள் மூலம் கொவிட்-19ஐ கட்டுப்படுத்தவும், பல்வேறு மாநிலங்களிலும் அதற்கும் கீழுள்ள நிலைகளிலும் அரசின் முயற்சிகளுக்கு உதவி செய்திடவும் தங்கள் திறன்களை வெளிப்படுத்தியுள்ளன.
முதன்மை அறிவியல் ஆலோசகர் அலுவலகத்தின் வழிகாட்டுதல்களுக்கு இணங்கி, தோராயமாக 1,20,000 முகக்கவசங்கள் இந்திய அரசுக்காகத் தயாரிக்கப்பட்டு, அவை கொவிட்-19 பாதிப்பு அதிகமுள்ள ஆந்திரப்பிரதேசம், தில்லி, குஜராத், ஹிமாச்சல் பிரதேசம், கர்நாடகா, கேரளா, மத்தியப்பிரதேசம், மாகாராஷ்டிரா, மணிப்பூர், ராஜஸ்தான், உத்தரகாண்ட், உத்திரப்பிரதேசம், தமிழ்நாடு, தெலங்கானா, திரிபுரா, மேற்கு வங்கம் ஆகிய மாநிலங்களுக்கும் இதர இடங்களுக்கும், 30 அரசு சார்பற்ற அமைப்புகள் மற்றும் சமுதாயம் சார்ந்த அமைப்புகளைக் கொண்ட கட்டமைப்பின் மூலம் விநியோகிப்பட்டன. அரசு சார்பற்ற அமைப்புகளின் வலைப்பின்னலைச் சேர்ந்த இதர உறுப்பினர்களும் இதைத் தொடருமாறு பணிக்கப்பட்டுள்ளனர்.
புதுமையான திறமூல வடிவமைப்பின் மூலம் தயாரிக்கப்பட்ட முப்பரிமாண அச்சிடப்பட்ட முகக்கவசங்கள் மகாராஷ்டிராவில் உள்ள 2500 காவல் துறையினருக்கும், முன்னிலை சுகாதாரப் பணியாளர்களுக்கும் வழங்கப்பட்டன.
வரும் இரு வாரங்களில் 3,00,000 முகமூடிகள், 3,000 முகக்கவசங்கள், 15,000 லிட்டர்கள் கிருமி நாசினி மற்றும் 5,000 லிட்டர்கள் கை கழுவும் திரவம் ஆகியவற்றைத் தயாரிப்பதற்கான வேலைகள் துரிதப்படுத்தப்பட்டுள்ளன. மாநில ஊரக வாழ்வாதாரத் திட்டத்தையும் ஈடுபடுத்தி, பெண்கள் சுய உதவிக்குழுக்கள், விவசாய மன்றங்கள் மற்றும் இளைஞர்களை ஒன்று திரட்டுவதன் மூலம் இந்தப் பொருள்கள் விநியோகிக்கப்படுகின்றன. அரசு சார்பற்ற அமைப்புகளின் கட்டமைப்புகள் மூலம் பெருந்தொற்றைக் கட்டுப்படுத்துவதற்கு அவசியமான இந்த இடையீடுகள் குறித்து விழிப்புணர்வும், சமுகங்களின் திறனும் கட்டமைக்கப்படுகின்றன
குடியரசுத் துணைத் தலைவர் செயலகம்
புத்த பூர்ணிமா தினத்தையொட்டி குடியரசுத் துணைத்தலைவரின் வாழ்த்து
புத்த பூர்ணிமா தினத்தையொட்டி குடியரசுத் துணைத்தலைவர் திரு ஜக்தீப் தன்கர் மக்களுக்கு வாழ்த்து தெரிவித்துள்ளார்.
குடியரசுத் துணைத்தலைவர் தமது வாழ்த்துச் செய்தியில் கூறியிருப்பதாவது:
“புத்த பூர்ணிமாவின் சிறந்த தருணத்தில் அனைவருக்கும் என்னுடைய அன்பான வணக்கங்களையும், நல்வாழ்த்துகளையும் தெரிவித்துக் கொள்கிறேன்.
புத்த பூர்ணிமா என்பது கௌதம புத்தரின் ஆழ்ந்த போதனைகளை பிரதிபலிக்கக் கூடிய நாளாகும். அவர் சிந்தனையிலும், செயலிலும் மனிதகுலத்தை உன்னதமாக வழிநடத்த தனது வாழ்க்கையை அர்ப்பணித்தார். அகிம்சை, சகிப்புத்தன்மை மற்றும் அமைதி பற்றிய அவரது செய்தி பல நூற்றாண்டுகளாக எதிரொலித்தது, எல்லாவற்றிற்கும் மேலாக, கருணை மற்றும் நல்லிணக்கத்தால் வழிநடத்தப்படும் ஒரு சமூகத்தை உருவாக்க தொடர்ந்து நம்மை ஊக்குவிக்கிறது.
இந்த சிறந்த தருணத்தில், புத்தபெருமானின் தம்மத்தின் கொள்கைகளுக்கு மீண்டும் நம்மை நாம் அர்ப்பணிப்போம், மேலும் அனைத்து உயிர்களிடத்திலும் இரக்கம் மற்றும் அன்பு நற்பண்புகளை ஏற்படுத்த முயற்சிப்போம்.
பழங்குடியினர் நலத்துறை அமைச்சகம்
சத்தீஸ்கர் ஏகலைவா பள்ளி ஆங்கில ஆசிரியர் உட்பட 44 பேருக்கு, நல்லாசிரியர் விருது: குடியரசுத் தலைவர் வழங்கினார்
நாடு முழுவதும், மிகவும் திறமைமிக்க, 44 ஆசிரியர்களுக்கு தேசிய நல்லாசிரியர் விருதை குடியரசுத் தலைவர் திரு ராம் நாத் கோவிந்த் இன்று வழங்கினார். சத்தீஸ்கர் மாநிலம் பஸ்தார் பகுதியில் கர்பாவந்த் என்ற இடத்தில் உள்ள ஏகலைவா மாதிரி உண்டு உறைவிட பள்ளியில் ஆங்கில ஆசிரியராக பணியாற்றும் திரு பிரமோத் குமார் சுக்லாவுக்கும் இந்த விருது வழங்கப்பட்டது.
ஏகலைவா பள்ளி ஆசிரியர் நல்லாசிரியர் விருது பெறுவது இது இரண்டாவது முறை. இதனால் மத்திய பழங்குடியின அமைச்சகத்தால் அமைக்கப்பட்ட ஏகலைவா மாதிரி பள்ளிகள் முக்கியத்துவம் பெறுகின்றன. கடந்தாண்டு உத்தரகாண்ட் மாநிலம் டேராடூனில் உள்ள ஏகலைவா -கல்சி துணை முதல்வர் திருமிகு சுதா பைனுலி கடந்த 2020ம் ஆண்டில் இந்த விருதை பெற்றார்.
ஆன்லைனில் வெளிப்படையான முறையில் மேற்கொள்ளப்பட்ட 3 அடுக்கு ஆய்வுக்குப்பின், நாடு முழுவதும் இருந்து 44 மிகச் சிறந்த ஆசிரியர்கள் இந்த விருதுக்கு தேர்வு செய்யப்பட்டனர். கொவிட்-19 நெருக்கடி காரணமாக, சுதந்திரமான தேசிய நடுவர் அமைப்பிடம், இந்த ஆசிரியர்கள் காணொலி காட்சி மூலம், தங்கள் சாதனைகளை விளக்கினர். புது தில்லியிருந்து காணொலி காட்சி மூலம் நடந்த நிகழ்ச்சியில், இந்த விருது வழங்கப்பட்டது.
அந்தந்த மாநில தலைநகரங்களில் ஆசிரியர்கள் இணைந்து கொண்டனர்.
சத்தீஸ்கர் மாநிலம் ஏகலைவா பள்ளியில் பணியாற்றும் திரு சுக்லா, இடது சாரி தீவிரவாதத்தால் பாதிக்கப்பட்ட தொலைதூர பழங்குடியின பகுதியைச் சேர்ந்த மாணவர்களுக்கு அரப்பணிப்புடன் கல்வி கற்றுக் கொடுக்கிறார். இவரது கற்பித்தல் பயணத்தின் மிக தனித்துவமான சாதனைகளில், இலவச நாடக நாள், சொல்லகராதி ராக்கெட் போன்றவை கற்றலை தூண்டும் விதத்திலானது மற்றும் அனுபவம் அடிப்படையிலானது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752368
-----
(Visitor Counter : 222
பிரதமர் அலுவலகம்
11 ஆவது பிரிக்ஸ் மாநாட்டிற்கு இடையே பிரதமர், பிரேசில் அதிபர் திரு ஜேர் மெஸ்ஸியாஸ் பொல்சனாரோவுடன் சந்திப்பு
பிரேசிலியாவில் நடைபெறும் 11 ஆவது பிரிக்ஸ் உச்சிமாநாட்டிற்கு இடையே பிரேசில் அதிபர் திரு ஜேர் மெஸ்ஸியாஸ் பொல்சனாரோவை, பிரதமர் திரு நரேந்திர மோடி நவம்பர் 13 ஆம் தேதி சந்தித்தார்.
2020 ஆம் ஆண்டு நடைபெறவுள்ள குடியரசு தினத்தில் சிறப்பு விருந்தினராக கலந்து கொள்ளுமாறு பிரேசில் அதிபருக்கு, பிரதமர் திரு நரேந்திர மோடி அழைப்பு விடுத்தார். பிரேசில் அதிபர் இந்த அழைப்பை மகிழ்ச்சியுடன் ஏற்றுக் கொண்டார்.
இருநாடுகளுக்கு இடையிலான நட்புறவை விரிவுபடுத்தவும், மேம்படுத்தவும் இந்த நிகழ்வைப் பயன்படுத்திக் கொள்ள வேண்டும் என்று இருதலைவர்களும் ஒப்புக் கொண்டனர். வர்த்தகம் தொடர்பான விசயங்கள் குறித்து விவாதிக்க தாம் ஆர்வமுடன் உள்ளதாக பிரதமர் திரு மோடி கூறினார். விவசாய உபகரணங்கள், கால்நடை பாதுகாப்பு, அறுவடைக்குப் பிந்தைய தொழில்நுட்பங்கள், உயிரி எரிபொருட்கள் உள்ளிட்ட பிரிவுகளில் பிரேசிலிடம் இருந்து முதலீட்டுக்கு வாய்ப்பு உள்ளதாக அவர் தெரிவித்தார்.
பிரேசில் அதிபர் தமது தயார் நிலை குறித்து தெரிவித்ததுடன் பெரும் வர்த்தகக்குழு தம்முடன் இந்தியா வரும் என்று பிரதமரிடம் கூறினார். விண்வெளி, பாதுகாப்பு உள்ளிட்ட துறைகளில் ஒத்துழைப்பு குறித்து இருவரும் விவாதித்தனர். இந்தியர்களுக்கு விசா இல்லாத பயணத்திற்கு அனுமதி அளிக்கும் பிரேசில் அதிபரின் முடிவை பிரதமர் வரவேற்றார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 156.76 கோடியைக் கடந்தது
நாட்டில் கடந்த 24 மணி நேரத்தில் 66 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 156.76 கோடியைக்  கடந்தது. 1,68,19,744 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,38,331 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,50,85,721 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 94.51 சதவீதமாக உள்ளது. கடந்த 24 மணி நேரத்தில் 2,71,202 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 15,50,377. ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 4.18 சதவீதமாக உள்ளது.
கடந்த 24 மணி நேரத்தில் 16,65,404 கொவிட் பரிசோதனைகள் செய்யப்பட்டன. இதுவரை சுமார் 70.24 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 13.69 சதவீதமாக உள்ளது. தினசரித் தொற்று விகிதம் 16.28 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790258
குடியரசுத் தலைவர் செயலகம்
டாக்டர் ஜாகிர் உசேனின் பிறந்தநாளையொட்டி குடியரசுத் தலைவர் மலர் தூவி மரியாதை செலுத்தினார்
முன்னாள் குடியரசுத் தலைவர் டாக்டர் ஜாகிர் உசேனின் பிறந்தநாளையொட்டி குடியரசுத் தலைவர் திருமதி திரௌபதி முர்மு, இன்று  குடியரசுத் தலைவர் மாளிகையில் அவரது உருவப்படத்திற்கு மலர் தூவி மரியாதை செலுத்தினார்.
பிரதமர் அலுவலகம்
ஜி-20 தலைவர்கள் உச்சி மாநாட்டை ஒட்டி பிரதமர் மற்றும் ஜெர்மனி பிரதமர் டாக்டர் ஏஞ்சலா மெர்க்கல் இடையேயான சந்திப்பு
ஜி-20 தலைவர்கள் உச்சி மாநாட்டை ஒட்டி ஜெர்மனி பிரதமர் டாக்டர் ஏஞ்சலா மெர்க்கல்லை பிரதமர் திரு நரேந்திர மோடி இத்தாலியின் ரோம் நகரத்தில் 2021 அக்டோபர் 31 அன்று சந்தித்தார்
அவர்களது நீண்ட கால ஒத்துழைப்பு மற்றும் தனிப்பட்ட நட்பை நினைவுகூர்ந்த பிரதமர், ஜெர்மனிக்கு மட்டுமிலலாமல் ஐரோப்பிய மற்றும் உலக அளவில் வழிகாட்டுவதற்காக பிரதமர் மெர்க்கல்லை பாராட்டினார். டாக்டர் மெர்க்கல்லுக்கு அடுத்து அந்த பதவிக்கு வருபவருடன் நெருக்கமான உறவை பேண அவர் உறுதி அளித்தார்.
இந்தியா மற்றும் ஜெர்மனிக்கு இடையேயான நெருக்கமான இருதரப்பு ஒத்துழைப்பு குறித்து திருப்தி தெரிவித்த இரு தலைவர்களும், வர்த்தக மற்றும் முதலீட்டு உறவுகளை மேலும் வலுப்படுத்த உறுதி பூண்டனர். பசுமை ஹைட்ரஜன் உள்ளிட்ட புதிய துறைகளில் இந்திய-ஜெர்மனி கூட்டை விரிவுபடுத்த அவர்கள் ஒப்புக் கொண்டனர்.
டாக்டர் மெர்க்கல்லின் எதிர்காலத்திற்கு தனது நல்வாழ்த்துகளை தெரிவித்த பிரதமர், இந்தியா வருமாறு அவருக்கு அழைப்பு விடுத்தார்.
ரெயில்வே அமைச்சகம்
தமிழகம் உள்ளிட்ட 13 மாநிலங்களுக்கு 224 ஆக்சிஜன் எக்ஸ்பிரஸ் ரயில்களில் 14500 மெட்ரிக் டன் திரவ மருத்துவ பிராணவாயு விநியோகம்
ஆக்சிஜன் எக்ஸ்பிரஸ் ரயில்களின் மூலம், இந்திய ரயில்வே, இதுவரை 884 டேங்கர்களில் 14500 மெட்ரிக் டன் திரவ மருத்துவ பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 224 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது.
தற்போது 35 டேங்கர்களில் 563 மெட்ரிக் டன் பிராணவாயுவுடன் 8 ரயில்கள் பயணித்துக் கொண்டிருக்கின்றன.
கடந்த சில நாட்களாக ஆக்சிஜன் எக்ஸ்பிரஸ் ரயில்களின் மூலம் நாள் ஒன்றுக்கு சுமார் 800 மெட்ரிக் டன் பிராணவாயு கொண்டு சேர்க்கப்பட்டு வருகிறது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம் ஆகிய 13 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 769 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3463 மெட்ரிக் டன், மத்தியப் பிரதேசத்திற்கு 566 மெட்ரிக் டன், தில்லிக்கு சுமார் 4278 மெட்ரிக் டன், ஹரியானாவிற்கு 1698 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 943 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 571 மெட்ரிக் டன், பஞ்சாப்பிற்கு 153 மெட்ரிக் டன், கேரளாவிற்கு 246 மெட்ரிக் டன், தெலங்கானாவிற்கு 772 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720874
ரெயில்வே அமைச்சகம்
தற்சார்பு இந்தியாவை உருவாக்க ரயில் பாதைகள் மின்மயமாக்கப்படுகின்றன: மத்திய அமைச்சர் திரு பியூஷ் கோயல்
மத்திய ரயில்வே, வணிகம் மற்றும் தொழில், நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயல், வடமேற்கு ரயில்வேயின் திகவரா-பண்டிகுயி வரையில் மின்மயமாக்கப்பட்டுள்ள தடத்தில் திகவரா நிலையத்திலிருந்து, முதல் ரயில் சேவையைக் கொடியசைத்துத் துவக்கி வைத்தார்.
நிகழ்ச்சியில் பேசிய அமைச்சர், 35 ஆண்டுகளுக்கு முன்னர் கோட்டா- மும்பை வரையிலான ரயில் பாதை மின்மயமாக்கப்பட்டதாகவும் அதன் பிறகு இந்தப் பகுதியில் அதிக கவனம் செலுத்தப்படவில்லை என்றும் தெரிவித்தார். இந்தப் பணியில் ஈடுபட்டிருந்தபோது இந்தியாவில் அனைத்து ரயில் பாதைகளையும் மின்மயமாக்க இலக்கு நிர்ணயிக்கப்பட்டதாகத் தெரிவித்தார்.
ராஜஸ்தானில் கடந்த 2009-14 ஆம் ஆண்டு வரை எந்தப்பாதையும் மின்மயமாக்கப்படவில்லை என்று கூறிய அவர், கடந்த ஐந்தரை ஆண்டுகளில் ஆண்டுக்கு 240 கிலோ மீட்டர் என்ற ரீதியில் 2020 செப்டம்பர் வரை 1433 கிலோமீட்டர் பாதைகள் மின்மயமாக்கப்பட்டிருப்பதாகத் தெரிவித்தார். ரயில் பாதைகள் மின்மயமாக்கப்பட்ட பிறகு டீசலினால் இயங்கும் ரயில்கள் நிறுத்தப்பட்டு, அதன்மூலம் மாசு கட்டுப்படுத்தப்படும் என்றார் அவர். மேலும் இந்தியாவில் உற்பத்தி செய்யும் மின்சாரத்தினால் இயங்குவதால் தற்சார்பு இந்தியாவை உருவாக்கும் பயணத்தில் மற்றொரு முக்கிய அம்சமாக இது விளங்கும் என்றும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1677014
விவசாயத்துறை அமைச்சகம்
தினைகளை ஊக்குவித்தல்: தமிழக விளைச்சல் விவரங்கள்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர் கீழ்காணும் தகவல்களை வழங்கினார்.
உலக அளவில் தினை உற்பத்தி செய்யும் முக்கிய நாடாக இந்தியா உள்ளது. தினைகளின் பரப்பளவு, உற்பத்தி மற்றும் உற்பத்தித்திறனை மேம்படுத்துவதற்காக, தினை மேம்பாட்டுத் திட்டத்தை வேளாண் மற்றும் விவசாயிகள் நலத்துறை 2018-19-ம் ஆண்டு முதல் தேசிய உணவுப் பாதுகாப்பு இயக்கத்தின் கீழ் செயல்படுத்துகிறது.
தினைகளின் ஆரோக்கிய நலன்களைக் கருத்தில் கொண்டு, தினைகளை ஊட்டச்சத்து தானியங்களாக ஏப்ரல் 2018-ல் இந்திய அரசு அறிவித்தது. ஸ்டார்ட்அப்கள், உழவர் உற்பத்தி நிறுவனங்களுக்கு இந்திய வேளாண் ஆராய்ச்சிக் கழகம்- இந்திய தினை ஆராய்ச்சி நிறுவனம், ஹைதராபாத் ஆதரவளிக்கிறது.
விவசாயம் மற்றும் அதனுடன் தொடர்புடைய துறைகளுக்கான மறுசீரமைப்பு திட்டத்தின் கீழ் விவசாயிகள், வீட்டுத் தயாரிப்பாளர்கள், மாணவர்கள் மற்றும் இளம் தொழில் முனைவோர்களுக்கு பயிற்சி அளிக்கப்படுகிறது. தினைக்கான உள்நாட்டு மற்றும் உலகளாவிய தேவையை உருவாக்க, 2023-ம் ஆண்டை சர்வதேச தினை ஆண்டாக அறிவிக்க ஐக்கிய நாடுகள் சபைக்கு இந்திய அரசு முன்மொழிந்தது.
இந்தியாவின் தீர்மானம் 72 நாடுகளால் ஆதரிக்கப்பட்டதோடு ஐக்கிய நாடுகள் பொதுச்சபை தீர்மானத்தை ஏற்றுக்கொண்டு 2023-ம் ஆண்டை சர்வதேச தினை ஆண்டாக மார்ச் 2021-ல் அறிவித்தது. இதன் கொண்டாட்டங்களுக்கான நடவடிக்கைகளை இந்திய அரசு ஏற்கனவே திட்டமிட்டுள்ளது.
அகில இந்திய அளவில் தினை உள்ளிட்ட தானியங்களின் உற்பத்தி 2018-19-ம் ஆண்டில் 43059.45 டன்களாகவும், 2019-20-ம் ஆண்டில் 47748.37 டன்களாகவும், 2020-21-ம் ஆண்டில் 51323.8 டன்களாகவும் இருந்தது.
அகில இந்திய அளவில் பருப்பு வகைகளின் உற்பத்தி 2018-19-ம் ஆண்டில் 22075.48 டன்களாகவும், 2019-20-ம் ஆண்டில் 23025.26 டன்களாகவும், 2020-21-ம் ஆண்டில் 25463.11 டன்களாகவும் இருந்தது.
அகில இந்திய அளவில் உணவு தானியங்களின் உற்பத்தி 2018-19-ம் ஆண்டில் 285209 டன்களாகவும், 2019-20-ம் ஆண்டில் 297504.5 டன்களாகவும், 2020-21-ம் ஆண்டில் 310741.7 டன்களாகவும் இருந்தது.
தமிழ்நாட்டில் தினை உள்ளிட்ட தானியங்களின் உற்பத்தி 2018-19-ம் ஆண்டில் 3707.97 டன்களாகவும், 2019-20-ம் ஆண்டில் 3493.23 டன்களாகவும், 2020-21-ம் ஆண்டில் 3469.99 டன்களாகவும் இருந்தது.
தமிழ்நாட்டில் பருப்பு வகைகளின் உற்பத்தி 2018-19-ம் ஆண்டில் 551.21 டன்களாகவும், 2019-20-ம் ஆண்டில் 605.41 டன்களாகவும், 2020-21-ம் ஆண்டில் 472.47 டன்களாகவும் இருந்தது.
தமிழ்நாட்டில் உணவு தானியங்களின் உற்பத்தி 2018-19-ம் ஆண்டில் 10390.12 டன்களாகவும், 2019-20-ம் ஆண்டில் 11269.78 டன்களாகவும், 2020-21-ம் ஆண்டில் 10823.62 டன்களாகவும் இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810915
எஃகுத்துறை அமைச்சகம்
சுரங்கத் துறையில் அதிக அளவில் கொள்கை சீர்திருத்தங்கள்: மத்திய அமைச்சர் பெருமிதம்
கடந்த ஆறு ஆண்டுகளில் சுரங்கத் துறையில் அதிக அளவிலான கொள்கை சீர்திருத்தங்கள் மேற்கொள்ளப்பட்டு, முன்னுதாரண மாற்றங்கள் நிகழ்ந்து உள்ளதாக மத்திய எஃகு, பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான் கூறியுள்ளார். பஞ்சாப் ஹரியானா டில்லி வர்த்தகக் கூட்டமைப்பு இன்று ஏற்பாடு செய்திருந்த தேசிய மாநாட்டில் கலந்து கொண்டு பேசிய அவர் இதனைத் தெரிவித்தார். நாட்டின் இயற்கை வளங்கள் பொதுமக்களின் உடைமை என்று உச்சநீதி மன்றம் தெரிவித்துள்ளதைக் குறிப்பிட்ட அமைச்சர், இயற்கை வளங்களைக் கண்டு கையாள புதிய வழிமுறைகளை அறிமுகப்படுத்த வேண்டும் என்று வலியுறுத்தினார்.
நிலக்கரி, இரும்புத்தாது, பாக்சைட், மாங்கனீஸ் உள்ளிட்ட அனைத்து இயற்கை வளங்களும் முறையாகப் பயன்படுத்தப்பட்டு, வெளிப்படையான முறையில் ஏலம் விடப்பட்டு வருவாய் ஈட்டப்பட வேண்டும் என்று பிரதமர் தொலைநோக்கு பார்வை கொண்டுள்ளதாக அமைச்சர் கூறினார். இதற்கான வழிமுறைகளை எளிமையானதாகவும் சுலபமானதாகவும் மாற்றுவதே தற்போது சவாலாக உள்ளதாக அவர் தெரிவித்தார். உறுதித் தன்மையையும் லாப நோக்கையும் கருத்தில் கொண்டே சர்வதேச முதலீட்டாளர்கள் முதலீடு செய்ய முன்வருவார்கள் என்று கூறிய அவர் இவற்றைக் கருத்தில் கொண்டே கொள்கைகள் தயாரிக்கப்பட்டு வருவதாகத் தெரிவித்தார். மாநில அரசுகளின் உதவியுடன் மத்திய அரசின் பல்வேறு துறைகள் இதில் ஈடுபட்டு வருவதாக அவர் குறிப்பிட்டார்.
உள்நாட்டு தேவைகளைப் பூர்த்தி செய்வது மட்டும் அல்லாமல் உலக அளவில் உற்பத்தி மையமாகவும் இந்தியா உயர முயன்று வருவதால் இந்தத் துறை குறித்த முழுமையான பார்வை அவசியம் என்று திரு தர்மேந்திர பிரதான் கூறினார்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1673713
தகவல் மற்றும் ஒலிபரப்பு அமைச்சகம்
ஒவ்வொரு வருடமும் ஆகஸ்ட் 14 பிரிவினை கொடுமைகள் தினமாக அனுசரிக்கப்படும் என்று பிரதமர் அறிவிப்பு
நாட்டின் பிரிவினையின் போது தங்களது இன்னுயிர்களை நீத்தவர்களுக்கும், வேர்களில் இருந்து அப்புறப்படுத்தப் பட்டவர்களுக்கும் மரியாதை செலுத்தும் விதமாக, ஒவ்வொரு வருடமும் ஆகஸ்ட் 14 ஆம் தேதி பிரிவினை கொடுமைகள் தினமாக அனுசரிக்கப்படும் என்று அரசு முடிவெடுத்துள்ளது. இந்த பிரகடனத்தின் மூலம் தற்போதைய மற்றும் எதிர்கால தலைமுறைகளை சேர்ந்த இந்தியர்களுக்கு பிரிவினையின் போது மக்கள் அனுபவித்த கொடுமைகள் நினைவுக்கு வரும்.
இது குறித்த அறிவிப்பை தமது டிவிட்டர் பக்கத்தில் வெளியிட்டுள்ள பிரதமர் திரு நரேந்திர மோடி, “பிரிவினை வலிகளை என்றைக்குமே மறக்க முடியாது. லட்சக்கணக்கான நமது சகோதர சகோதரிகள் வெறுப்பு மற்றும் வன்முறையின் காரணமாக உயிரிழந்தனர். நமது மக்களின் போராட்டம் மற்றும் தியாகத்தின் நினைவாக, ஆகஸ்ட் 14 பிரிவினை கொடுமைகள் தினமாக அனுசரிக்கப்படும்.
சமூக பாகுபாடுகள், ஒற்றுமையின்மை ஆகியவற்றை களைய வேண்டிய தேவையை பிரிவினை கொடுமைகள் தினம் நமக்கு நினைவூட்டி, ஒற்றுமை, சமூக நல்லிணக்கம் மற்றும் மக்களுக்கு அதிகாரமளித்தலுக்கான உணர்வை வலுவாக்கட்டும்,” என்று கூறியுள்ளார்.
ஆங்கிலேயரிடம் இருந்து இந்தியாவுக்கு விடுதலை கிடைத்த தினம் ஆகஸ்ட் 15 அன்று ஒவ்வொரு வருடமும் மகிழ்ச்சியுடனும் பெருமையுடனும் கொண்டாடப்படுகிறது. ஆனால், விடுதலையின் மகிழ்ச்சியுடன் இணைந்து பிரிவினை கொடுமையும் வந்தது. புதிதாக பிறந்த சுதந்திர இந்தியாவுடன், பிரிவினையின் வன்முறை அத்தியாயங்களும் இணைந்து, ஆறா வடுவை லட்சக்கணக்கான இந்தியர்களிடையே ஏற்படுத்தியது.
மனித குலத்தின் மிகப்பெரிய புலம்பெயர்தல்களில் ஒன்றாக அமைந்த பிரிவினை, சுமார் 20 மில்லியன் மக்களை பாதித்தது. லட்சக்கணக்கான மக்கள் தங்கள் ஊர்களை விட்டு அகதிகளாக இடம்பெயர்ந்தனர்.
ஆகஸ்ட் 14-15 2021 நள்ளிரவில் தனது 75-வது சுதந்திர தினத்தை ஒட்டுமொத்த நாடும் கொண்டாடவுள்ளது. ஆனால், நாட்டின் நினைவில் பிரிவினையின் வலியும், வன்முறையும் ஆழமாக பதிந்துள்ளது. உலகின் மிகப்பெரிய ஜனநாயகமாகவும், மூன்றாவது பெரிய பொருளாதாரமாகவும் நாடு முன்னேறி விட்டாலும், பிரிவினையின் வலியை மறக்க முடியாது.
நமது சுதந்திரத்தை கொண்டாடும் அதே வேளையில், வன்முறை வெறிக்கு தங்களது உயிர்களை தியாகம் செய்த நமது நாட்டின் மகன்கள் மற்றும் மகள்களை நாடு நன்றியுடன் வணங்குகிறது.
தகவல் மற்றும் ஒலிபரப்பு அமைச்சகம்
வணக்கத்துக்குரிய இரண்டு படைப்பாளிகள் மட்டுமே உள்ளனர் - வாய்ப்பு மற்றும் ஒளி" : புகழ்பெற்ற மூத்த ஒளிப்பதிவாளர் திரு அனில் மேத்தா
வணக்கத்துக்குரிய இரண்டு படைப்பாளிகள் மட்டுமே உள்ளனர் - வாய்ப்பு மற்றும் ஒளி"
"கண்டு உணரும் வரை புறநிலை யதார்த்தம் புரிவதில்லை"
"கண்டு உணரும் ஆற்றல் அந்த யதார்த்தத்தை உருமாற்றுகிறது"
தேசிய விருது பெற்ற ஒளிப்பதிவாளர், எழுத்தாளர், நடிகர் மற்றும் இயக்குனர் போன்ற பன்முகத்தன்மை கொண்ட திரு அனில் மேத்தா, "ஒரு ஒளிப்பதிவாளரின் வாழ்க்கையை வரையறுக்கும் கோட்பாடுகள்" எனப் பகிர்ந்துகொண்ட பொன்மொழிகள் இவை.
53வது இந்திய சர்வதேச திரைப்பட விழாவின் ஒரு நிகழ்வில், 'வழிகாட்டி விளக்குகள்' என்ற தலைப்பில் பேசிய திரு அனில் மேத்தா, பிம்ப வடிவமைப்புகளே ஒளிப்பதிவாளர்களை ஈர்க்கும் என்று விளக்கினார்.
நடைமுறையில், ஒளிப்பதிவு என்பது பிம்ப வடிவமைப்பு மாறுபாடுகள், சந்தர்ப்பங்கள், பகுப்பாய்வுகள் மற்றும் தனிப்பட்ட தேர்வுகளால் வழிநடத்தப்படுகிறது என்றார்.
திரு மேத்தாவின் சிறந்த படைப்புகளில், லகான் , சாத்தியா , கல் ஹோ நா ஹோ , வீர்-ஜாரா , கபி அல்விதா நா கெஹ்னா  மற்றும் ஏ தில் ஹை முஷ்கில்  ஆகியவை அடங்கும்.
ஒளிப்பதிவாளரின் மொழிகளே வேறு வடிவம் கொண்டது என்று கூறிய அவர், பெயரளவிற்கு காட்சிப்படுத்துவது உண்மையில் ஒளிப்பதிவு அல்ல என்றார்.
எதிர்கால ஒளிப்பதிவாளர்களுக்கு அவரது மிகவும் மதிப்புமிக்க ஆலோசனைகள்:
"இயக்குனருடன் உங்கள் உரையாடல்களை ஒளிவு மறைவு இன்றி, திறந்த முறையில் நீங்கள் தொடங்க வேண்டும். அது பெரும்பாலும் கேட்டு உணர்வது சம்பந்தப்பட்டதாகும். இருப்பினும் நீங்கள் நிறைய பேருடன் பேசி, உங்கள் படைப்பாற்றல் வளங்களை ஒழுங்குபடுத்திக் கொள்ள வேண்டும் என்றார்.
ஒரு ஸ்கிரிப்டைப் படிக்கத் தொடங்கிய நாளிலிருந்து கேமராவை எப்படி வைப்பது என்று சிந்திக்க முயற்சிக்க வேண்டும் என்று கூறிய திரு அனில் மேத்தா தனிப்பட்ட முறையில் ஸ்டோரிபோர்டை உருவாக்க விரும்பவில்லை. உங்களுக்கு படமாக்கப்படும் காட்சி அமைப்பு தொடர்பான கற்பனை உணர்வு இருந்தால், உங்கள் வேலை பாதி முடிந்துவிட்டது என்றும் காட்சி அமைப்பு தொடர்பான மனவோட்டம் என்பது ஒளிப்பதிவாளர் மட்டுமே உணரக்கூடிய ஒன்று என்றும் அவர் கூறினார்.
நுகர்வோர் நலன், உணவு மற்றும் பொது விநியோகம் அமைச்சகம்
நடப்பு 2021-22 கரீஃப் சந்தைப் பருவத்தில் 06.03.2022 வரை 725.93 லட்சம் மெட்ரிக் டன் நெல் கொள்முதல் செய்யப்பட்டுள்ளது
கடந்த ஆண்டுகளைப் போல நடப்பு 2021-22 கரீஃப் சந்தைப் பருவத்தில் விவசாயிகளிடமிருந்து நெல் கொள்முதல் செய்யும் பணிகள் சுமூகமாக நடைபெற்று வருகின்றன.
சண்டிகர், குஜராத், அசாம், ஹரியானா, ஹிமாசலப்பிரதேசம், ஜம்மு காஷ்மீர், ஜார்க்கண்ட், பஞ்சாப், உத்தரப்பிரதேசம், உத்தராகண்ட். தெலங்கானா, ராஜஸ்தான், கேரளா, தமிழ்நாடு, கர்நாடகா, மேற்கு வங்கம், பீகார், ஒடிசா, மகாராஷ்ட்ரா, புதுச்சேரி, சத்தீஷ்கர், ஆந்திரப்பிரதேசம் மற்றும் மத்தியப்பிரதேசம் உள்ளிட்ட மாநிலங்கள் மற்றும் யூனியன் பிரதேசங்களில் நடப்பு 2021-22 கரீஃப் சந்தைப் பருவத்தில் 06.03.2022 வரை 725.93 லட்சம் மெட்ரிக் டன் அளவிலான நெல் கொள்முதல் செய்யப்பட்டுள்ளது.
குறைந்தபட்ச ஆதார விலையாக 102.29 லட்சம் விவசாயிகளுக்கு 1,42,282.68 கோடி ரூபாய் இதுவரை வழங்கப்பட்டுள்ளது.
தமிழ்நாட்டிலிருந்து 21,57,739 மெட்ரிக் டன் நெல் கொள்முதல் செய்யப்பட்டுள்ளது. இதன் மூலம் 3,24,576 விவசாயிகளுக்கு குறைந்தபட்ச ஆதார விலையாக 4,229.17 கோடி ரூபாய் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803616
------
(Visitor Counter : 129
பிரதமர் அலுவலகம்
கிரேக்க கல்வியாளர்களுடன் பிரதமர் சந்திப்பு
பிரதமர் திரு. நரேந்திர மோடி 25.08.2023 அன்று ஏதென்ஸ் பல்கலைக்கழகத்தின் இந்திய கல்வியியல், சமஸ்கிருதம் மற்றும் இந்தி பேராசிரியரான திரு டிமிட்ரியோஸ் வசிலியாடிஸ் மற்றும் ஏதென்ஸ் பல்கலைக்கழகத்தின் சமூக இறையியல் துறையின் உதவிப் பேராசிரியர் டாக்டர் அப்போஸ்தலோஸ் மிகைலிடிஸ் ஆகியோரை சந்தித்தார்.
இந்திய மதங்கள், தத்துவம் மற்றும் கலாச்சாரம் குறித்த தங்கள் பணிகள் குறித்து அவர்கள் பிரதமரிடம் விளக்கினர்.
இந்திய மற்றும் கிரேக்க பல்கலைக்கழகங்களுக்கு இடையிலான கல்வி ஒத்துழைப்பை வலுப்படுத்துவதற்கான சாத்தியக்கூறுகள் மற்றும் இந்திய-கிரேக்க கலாச்சார உறவுகளை மேலும் வலுப்படுத்துவதற்கான வழிகள் குறித்து விவாதங்களில் கவனம் செலுத்தப்பட்டது.
சிறப்பு சேவைகள் மற்றும் கட்டுரைகள்
போலந்தில் இருந்து வந்த தபால் பார்சலில் இருந்து உயிருள்ள சிலந்திகள் சென்னை விமான நிலைய சுங்கத்துறையால் பறிமுதல் செய்யப்பட்டன
அரிதான உயிரினங்கள் கடத்தி வரப்படலாம் என்ற தகவல் மற்றும் சந்தேகத்தின் அடிப்படையில். வெளிநாட்டு தபால் நிலையத்திற்கு போலந்தில் இருந்து வந்த பார்சல் ஒன்றை சென்னை விமான நிலைய சுங்க அதிகாரிகள் திறந்து பார்த்தனர்.
அருப்புக்கோட்டையில் வசிக்கும் நபர் ஒருவருக்கு அந்த பார்சல் வந்திருந்தது.
வெள்ளி காகிதம் மற்றும் பஞ்சால் சுற்றப்பட்ட 108 சிறு பிளாஸ்டிக் குப்பிகள் பார்சலுக்குள் இருந்தன. அவற்றை திறந்து பார்த்த போது, ஒவ்வொரு குப்பியிலும் உயிருள்ள சிலந்திகள் இருந்தன.
அவற்றை அடையாளம் காண்பதற்காக வன விலங்கு குற்ற கட்டுப்பாட்டு அலுவலக அதிகாரிகள் மற்றும் இந்திய விலங்கியல் அமைப்பின்  விஞ்ஞானிகள் அழைக்கப்பட்டனர்.
பார்சலில் இருந்த சிலந்திகள் தெற்கு, மத்திய அமெரிக்கா மற்றும் மெக்சிகோவில் வாழும் டாரண்டுலாஸ் என்ற வகையை சேர்ந்த ஜீனஸ் போனோபெல்மா மற்றும் பிராச்சிபெல்மா என்பது ஆய்வில் கண்டறியப்பட்டது.
அவற்றின் இறக்குமதி சட்டத்திற்கு புறம்பானது என்பதாலும், வெளிநாட்டு வர்த்தக உரிமம் மற்றும் இதர ஆவணங்கள் இல்லை என்பதாலும், சிலந்திகளை அவை எந்த நாட்டிலிருந்து வந்தனவோ, அங்கேயே அனுப்பி வைக்குமாறு விலங்கு தனிமைப்படுத்தல் அதிகாரிகள் பரிந்துரைத்தனர்.
சுங்க சட்டம் 1962-ன் படி சிலந்திகள் பறிமுதல் செய்யப்பட்டன. பின்னர் சிலந்திகளை கொண்ட பார்சல் போலந்திற்கு அனுப்பப்படுவதற்காக தபால் அதிகாரிகளிடம் வழங்கப்பட்டது.
இது தொடர்பாக மேற்கொண்டு விசாரணை நடைபெற்று வருவதாக செய்திக் குறிப்பொன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
•••••••••••••••••
(Visitor Counter : 39
ஊரக வளர்ச்சி அமைச்சகம்
மத்திய ஊரக மேம்பாடு,பஞ்சாயத்து ராஜ் மற்றும் சுரங்கத் துறை அமைச்சர் திரு. நரேந்திர சிங் தோமர் சமூகப் பணியாளர்கள், தொழில்முனைவோர்கள், ஆராய்ச்சியாளர்கள், பங்குதாரர்கள், வல்லுநர்கள் ஆகியோருடன் சுதந்திரமான, ஆக்கப்பூர்வமான எண்ணங்களை மைகவ் வலைத்தளம் மூலம் கலந்துரையாடினார்
ஜன் பாகீரதி கருத்தை முன்னெடுத்துச் செல்லும் முகமாக மத்திய ஊரக மேம்பாடு,பஞ்சாயத்து ராஜ் மற்றும் சுரங்கத் துறை அமைச்சர் திரு. நரேந்திர சிங் தோமர் சமூகப் பணியாளர்கள், தொழில்முனைவோர்கள், ஆராய்ச்சியாளர்கள், பங்குதாரர்கள், வல்லுநர்கள் ஆகியோருடன் சுதந்திரமான, ஆக்கப்பூர்வமான எண்ணங்களை மைகவ் வலைவாசலைப் பயன்படுத்திக் கலந்துரையாடினார். பல்வேறு பங்குதாரர்கள் மற்றும் பல்வேறு துறைகளைச் சேர்ந்த வல்லுநர்களின் மடைதிறந்த எண்ணங்களையும் ஆலோசனைகளையும் வளர்த்தெடுப்பதை இந்த உரையாடல் நோக்கமாகக் கொண்டிருந்தது. மை கவ் வலைத்தளம், இந்திய அரசின் குடிமக்களை ஈடுபடுத்தும் தளமாகும். இந்தியாவின் ஆளுகையிலும் மேம்பாட்டிலும் செயலூக்கம் மிக்க பங்களிப்பை ஊக்குவிப்பதை இது நோக்கமாகக் கொண்டுள்ளது.
கூடியிருந்தோரிடையே பேசும்போது அமைச்சர், நான்கு ஆண்டுகளை வெற்றிகரமாக நிறைவு செய்ததற்காகவும், இந்தியர்கள் அனைவருக்கும் வளர்ச்சி மற்றும் மேம்பாட்டின் பலன்கள் சரிசமமாகச் சென்றுசேர்வதற்கு அரசு மேற்கொண்ட சாதனைகள் மற்றும் முன்முயற்சிகளுக்கும் மாண்புமிகு பிரதமருக்குத் தம் வாழ்த்துகளைத் தெரிவித்தார். இந்த அரசு நல்ல உள்நோக்கத்தைக் காட்டி, வலிமையுடன் கூடிய நல்ல நிலையான கொள்கையை அளித்து, ஆட்சியில் மாறுதலுக்குத் தலைமை தாங்கி மக்களின் வாழ்வில் நேர்மறையான தாக்கத்தை ஏற்படுத்தியுள்ளது என்றும் அவர் கூறினார்.
(Visitor Counter : 117